2 โบรกฯคาด “SICT-SMT-YGG” เสี่ยงติด Cash Balance เริ่ม 28 ก.ย.นี้
2 โบรกฯคาด “SICT-SMT-YGG” เสี่ยงติด Cash Balance เริ่ม 28 ก.ย.นี้
25 ก.ย. 2563

บริษัทหลักทรัพย์ ฟิลลิป (ประเทศไทย) และบริษัทหลักทรัพย์ ทิสโก้ จำกัด ระบุในบทวิเคราะห์ คาดว่า บริษัท ซิลิคอน คราฟท์ เทคโนโลยี จำกัด (มหาชน) หรือ SICT, บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT และ บริษัท อิ๊กดราซิล กรุ๊ป จำกัด (มหชน) หรือ YGG เป็นหลักทรัพย์ที่จะเข้าข่าย Turnover List สัปดาห์สิ้นสุด 24 กันยายน 2563 มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) โดยคาดว่าจะเริ่มวันที่ 28 กันยายน 2563 มีรายละเอียด ดังนี้